
Parlamentul  României

Camera  Deputaţilor

Comisia pentru industrii si servicii

Bucureşti, 16.10.2007








                          Nr.23/299/2007
AVIZ

asupra proiectului de Lege pentru ratificarea Acordului dintre Guvernul României şi Guvernul Republicii Finlanda asupra cooperării privind Implementarea în Comun şi Comercializarea Internaţională a Emisiilor în baza Protocolului de la Kyoto la Convenţia – cadru a Naţiunilor Unite asupra Schimbărilor Climatice, semnat la Bruxelles la 17 decembrie 2006


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru ratificarea Acordului dintre Guvernul României şi Guvernul Republicii Finlanda asupra cooperării privind Implementarea în Comun şi Comercializarea Internaţională a Emisiilor în baza Protocolului de la Kyoto la Convenţia – cadru a Naţiunilor Unite asupra Schimbărilor Climatice, semnat la Bruxelles la 17 decembrie 2006, transmis cu adresa nr.P.L.X 660 din 8 octombrie 2007, înregistrată sub nr.23/299 din 10 octombrie 2007.



Consiliul Legislativ a avizat favorabil proiectul de lege.



Membrii comisiei au dezbătut proiectul de lege în şedinţa din 16 octombrie 2007.



În urma dezbaterilor, membrii comisiei au hotărât, cu majoritate de voturi, să avizeze negativ proiectul de lege, considerând că prevederile acordului pot aduce prejudicii României în ceea ce priveşte calitatea şi protecţia mediului înconjurător, prin modul de tranzacţionare a emisiilor de noxe.



Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este prima Cameră sesizată.
             PREŞEDINTE,                                            SECRETAR,
              Iulian Iancu                                               Aurelia Vasile
Consilier,
Silvia Vlăsceanu

